Diari Oficial de la Generalitat Valenciana


Sumari del DOGV 3099, del 14-10-1997 (1997/10033)

RESOLUCIÓ de 1 de setembre de 1997, del president de la Comissió Territorial d'Urbanisme d'Alacant per la qual es fa públic l'acord de la Comissió Territorial d'Urbanisme de 30 de maig 1997, de la Comissió Territorial d'Urbanisme, relativa a modificació puntual número 25 del Pla General d'Ordenació Urbana relativa a la delimitació del sòl urbà extensiu a la partida de Sort.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3099

Data del DOGV
:   14-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10224


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3423 RESOLUCIÓ de 1 de setembre de 1997, del president de la Comissió Territorial d'Urbanisme d'Alacant per la qual es fa públic l'acord de la Comissió Territorial d'Urbanisme de 30 de maig 1997, de la Comissió Territorial d'Urbanisme, relativa a modificació puntual número 25 del Pla General d'Ordenació Urbana relativa a la delimitació del sòl urbà extensiu a la partida de Sort. [97/Q10291]
  
La Comissió Territorial d'Urbanisme, en la sessió del dia 30 de maig de 1997, va adoptar el següent acord:
  
"Vist l'expedient de referència i d'acord amb els següents:
  
Antecedents de fets
  
Primer
  
L'ajuntament, en sessió plenària del dia 27 de març de 1997, va acordar l'aprovació provisional d'aquest, després de complir els tràmits d'exposició pública, mitjançant l'anunci aparegut en el Diari Oficial de la Generalitat Valenciana, el 14 de gener de 1997, i en un diari d'àmplia difusió provincial, el 2 de gener de 1997, sense que s'hi hagen presentat al·legacions.
  
Segon
  
La documentació està integrada per memòria justificativa i plans d'informació i d'ordenació.
  
Tercer
  
L'objecte d'aquest expedient és la correcció de la delimitació del sòl urbà extensiu amb el sòl urbanitzable no programat, entre el camí de les Sortetes i la travessia de les Sorts, a la partida de la Sort, per consideracions de racionalitat topogràfica que en les dates d'informació pública del Pla General van ser al·legades sense que en aquell moment foren ateses.
  
La proposta es concreta a dividir una parcel·la cadastral (número 281, polígon 32, plànol cadastral) del terme municipal per mitjà d'una línia sensiblement paral·lela al camí de les Sortetes, en dues parts:
  
a) Parcel·la A, situada al cantó, la superfície bruta de la qual és de 1.856,24 metres quadrats; que s'integra en el sòl urbà extensiu, que, d'acord amb les condicions urbanístiques de la zona, es tradueix en un augment de 371 metres quadrats edificables.
  
b) Parcel·la B, part residencial de la propietat original que es manté amb la classificació de sòl urbanitzable no programat.
  
Consideracions tecnicojurídiques
  
Primera
  
La tramitació efectuada s'estima correcta segons els articles 38 i 39, per remissió de l'article 55.1, de la Llei Reguladora de l'Activitat Urbanística.
  
Segona
  
La documentació es considera completa quan resulta procedent per al tràmit d'aprovació definitiva, en compliment de l'article 38.3 de Llei Reguladora de l'Activitat Urbanística.
  
Tercera
  
Com a conseqüència de la modificació proposada, els propietaris cedeixen obligatòriament 539,60 metres quadrats, 356,24 dels quals corresponen a viari, i que és la diferència objecte de compensació econòmica.
  
Quarta
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cinquena
  
La Comissió Territorial d'Urbanisme és l'òrgan competent per a l'adopció d'aquest acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril del Consell.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i d'altres disposicions de pertinent aplicació, la Comissió Territorial d'Urbanisme acorda:
  
1. Aprovar definitivament la modificació puntual número 25 del Pla General d'Ordenació Urbana de Xàbia.
  
2. Publicar íntegrament aquest acord d'aprovació en el Diari Oficial de la Generalitat Valenciana, a l'efecte de la immediata entrada en vigor, de conformitat amb els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.
  
Contra aquest acord, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques del Procediment Administratiu Comú i l'article 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell."
  
Alacant, 1 de setembre de 1997.- El president de la Comissió Territorial d'Urbanisme: Fernando Modrego Caballero.